b'\n_START_ARTICLE_\nHeltech\n_START_PARAGRAPH_\nHelsingin tekniikan alan oppilaitos eli Heltech oli Suomen suurin tekniikan alan ammatillinen oppilaitos, joka on vuoden 2013 alusta alkaen ollut osa Stadin ammattiopistoa. Opiskelijoita on yli 4\xc2\xa0000. Oppilaitos sijaitsee Helsingiss\xc3\xa4. Se perustettiin vuonna 1999 yhdist\xc3\xa4m\xc3\xa4ll\xc3\xa4 Haagan, K\xc3\xa4pyl\xc3\xa4n ja Vallilan ammattikoulut, joista tuli Heltechin koulutusyksikk\xc3\xb6j\xc3\xa4. Koulutusyksik\xc3\xb6t jakautuvat ammatillisten perustutkintojen mukaan nimettyihin osastoihin. Liikennelaitoksen ammattiopisto liitettiin Heltechiin vuonna 2007. Tarjolla oli 16 perustutkintoa 30 koulutusohjelmassa. Muut ovat tekniikan alan tutkintoja paitsi audiovisuaalisen viestinn\xc3\xa4n perustutkinto. Oppilaitoksessa j\xc3\xa4rjestet\xc3\xa4\xc3\xa4n lis\xc3\xa4ksi mm. ammatillisiin opintoihin ja ammattitutkintoihin valmentavaa koulutusta sek\xc3\xa4 j\xc3\xa4rjestet\xc3\xa4\xc3\xa4n ammatillista eriytyisopetusta.'